Title: Ing
Author: CO
Last saved by: sulik
Company: OU

Informácia o riešení úhrady výdavkov v súvislosti s mimoriadnymi udalosťami, ktoré vznikli následkom zosuvov pôdy na území Slovenskej republiky

Sanácia zosuvov pôdy riešená v rámci rozpočtových opatrení
Trenčiansky kraj
Zosuv pôdy v obci Kvášov 
Mimoriadne závažná situácia nastáva v katastri obce Kvášov v dôsledku reaktivácie starších zosuvov pôdy. Dochádza k priamemu ohrozeniu cintorína, domu smútku, kde sa najviac prejavili poruchy – pokles základov, praskliny do 4 cm v obvodovom plášti a odtrhnutie podlahy od obvodového muriva. Zosuvom je ohrozená aj štátna cesta 3. triedy, plynovod a tri rodinné domy, na ktorých je potrebné vykonať technicko statické opatrenia.
Finančné náklady								         13 040 000 Sk

Košický kraj
Zosuvy pôdy v mestských častiach mesta Košice – Vyšné Opátske a Krásna nad Hornádom
	Rozsiahle svahové deformácie – zosuvy v Košickej kotline trvale ohrozujú majetok, ako aj ľudské zdravie a životy. Zosuvné pohyby sú najaktívnejšie v oblasti mestských častí mesta Košice – Vyšné Opátske a Krásna nad Hornádom, patriacich do okresu Košice IV. 
	Následkom zosuvu boli vážne poškodené a deštruované stavebné objekty – rodinné domy, záhradné chaty, cesty a elektrické vedenie a totálne devastované územie.
Finančné náklady                                                                                                  1 648 760 Sk
	
Finančne nedoriešené zosuvy pôdy- nepridelenie finančných prostriedkov z rezervy vlády SR
Žilinský kraj
Zosuv pôdy v meste Čadca – miestna časť Bukov
Počas intenzívnych zrážok v marci 2000 bol aktivizovaný prúdový zosuv v dĺžke 400 m a šírke 80 – 130 m, ktorý bezprostredne ohrozil 7 rodinných domov. Okrem toho došlo k porušeniu hospodárskych objektov, miestnej komunikácie, rozvodov elektrického vedenia a k celkovej devastácii územia vytvorením bezodtokových depresií a početných zamokrenín. Pri znefunkčnení miestnej komunikácie je zosuvom ohrozený prístup i k ďalším rodinným domom vo východnej časti územia. 
Finančné náklady 								         12 591 824 Sk

Zosuv pôdy v obci Dolná Tižina
	K reaktivizácii svahovej deformácie v obci Dolná Tižina – osada Bačín došlo v dôsledku vysokých atmosferických zrážok v júni 1997 a okamžite boli realizované protihavarijné opatrenia. Zosuvom pôdy je porušená časť miestnej komunikácie v celej šírke vozovky, viaceré obytné a hospodárske budovy, oporné múry a ohrady, došlo k celkovej devastácii územia. Hrozí nebezpečenstvo prehradenia miestneho potoka a zaplavenie priľahlého územia.
Finančné náklady          							           3 531 150 Sk			
Prešovský kraj
Zosuv pôdy v meste Vranov nad Topľou
	Zosuv doposiaľ zasiahol 5 rodinných domov, avšak vzhľadom na progresívny charakter svahovej deformácie možno očakávať poškodenie ďalších objektov v areáli zosuvu. Ide o veľmi živú štruktúru, ktorá vyžaduje urýchlený zásah.
Finančné prostriedky spolu                                                                                     700 000 Sk
Zosuv pôdy v obci Gribov
	Následkom povodní v mesiaci júl 2001 na území okresu Stropkov v obci Gribov došlo k masívnemu zosuvu nad rodinným domom. Na základe odporučenia firmy Geokonzult, a.s. Košice boli obyvateľmi obce a PD Bukovce realizované práce s cieľom čiastočnej lokalizácie zosuvu.
Finančné náklady                                                                                                     410 800 Sk
Zosuv pôdy v obci Plavnica
V katastrálnom území obce sa nachádzajú dva aktívne zosuvy. Frontálnou  aktiváciou  zosuvu trvá ohrozenie, zavalenie riečiška potoka Šambronka a jeho následné vybreženie. Následkom  vybreženia môže dôjsť k zatopeniu verejných priestranstiev, súkromných pozemkov, suterénnych priestorov budov, studní, rozrušeniu základnej infraštruktúry obce a to kanalizácie, plynu, elektrického vedenia a prerušeniu dopravy na ceste I. triedy. Aktivácia druhého zosuvu by tiež mohla spôsobiť zavalenie riečiška potoka Šambronka a jeho vybreženie.
Finančné náklady                                                                                                10 645 290 Sk
Rekapitulácia
Sanácia zosuvov pôdy riešená v rámci rozpočtových opatrení
Zosuv pôdy v obci Kvášov 							        13 040 000 Sk
Zosuvy pôdy v mestských častiach mesta Košice – 
Vyšné Opátske a Krásna nad Hornádom					          1 648 760 Sk
Celkom                                                                                                                 14 688 760 Sk
Nedoriešené zosuvy pôdy
Zosuv pôdy v meste Čadca – miestna časť Bukov		      		         12 591 824 Sk
Zosuv pôdy v obci Dolná Tižina					                       3 531 150 Sk
Zosuv pôdy v meste Vranov nad Topľou                                                                   700 000 Sk
Zosuv pôdy v obci Gribov                                                                                          410 800 Sk
Zosuv pôdy v obci Plavnica                                                                                   10 645 290 Sk
Celkom   									         27 879 064 SK

	Havarijné stavy v jednotlivých lokalitách vznikli v dôsledku prírodných vplyvov a nie je v možnostiach krajských úradov, obvodných úradov a ani príslušných orgánov samosprávy finančne pokryť tieto nevyhnutné sanačné práce.